hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu en hu en hu hu hu en hu hu hu hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Online fogadóóra- friss helyzetjelentés | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Online fogadóóra- friss helyzetjelentés
Online fogadóóra- friss helyzetjelentés
A korábbi ígéreteknek megfelelően, a vírus okozta rendkívüli helyzetben online fogadóórát tartott a város polgármestere pénteken az esti órákban. Az élő közvetítés idején számos lakossági kérdés érkezett, amelyek jelentős részére azonnal választ is kaptak az érdeklődők.
Dobó Zoltán friss helyzetjelentésében beszámolt a helyi lakosság körében és a különböző  tapolcai intézményeknél covid vírussal fertőzött betegek, illetve karanténban lévők számáról.
Dobó Zoltán polgármester és Kovács melinda sajtóreferens fogadta a nézői kérdéseket
Elhangzott, a bölcsődében nincs megbetegedés és karanténban sincs senki. A védőnők közül viszont hárman betegedtek meg. A házi gondozásnál egy fő van hatósági házi karanténban és egy fő gyorstesztje lett immár második alkalommal is negatív, ő hamarosan visszatérhet a munka világába. A család-és gyermekjóléti szolgálatnál jelenleg egy fő van otthon kontakt karanténos gyermekével. A hajléktalan szállón nincs megbetegedés. A LEK-nél (Lelki Egészségfejlesztési Központ) egy fő pozitív. A Kervárosi Óvoda székhelyintézményében és a Hársfa oviban nem tapasztaltak megbetegedést. A Barackvirág tagintézményben három fő pozitív, két fő táppénzen van, két fő kontakt személyként karanténban, a Napocska teljes óvodai csoport december 4-ig kényszerszüneten van. A Szivárvány tagintézményben négy dolgozó covid pozitív, két fő kontaktszemély, a Pillangó és a Sün Balázs csoport emiatt december 4-ig otthon marad. A Bárdos Lajos Általános Iskola székhelyintézményben a 2z osztály ideiglenesen digitális oktatásban részesült, covid pozitív eset három tanulót és négy alkalmazottat érint, karanténban 6 dolgozójuk van. A Batsányi tagintézmény két digitális oktatást folytató osztálya hétfőtől visszatérhet a normál, iskolai tanításra. Ott jelenleg  három diák és egy pedagógus vírusfertőzött, karanténban két pedagógus van. A Szász Márton iskolában nincs megbetegedés és karanténban sincs senki. Az önkormányzatnál jelenleg egy fő covid fertőzött, karanténban most nincs hivatali dolgozó. Az önkormányzat három cégénél (CselleHáz Kft., VG Kft.,  Tapolcai Média Kft.)  sem karanténban, sem pozitívként nincs nyilvántartva senki. Dobó Zoltán hozzátette, a járványügyi alapban ez idáig mintegy 1 millió 824 ezer forint gyűlt össze, amelyet  védekezésre fordítanak, illetve több forgalmas helyen biztonsági védőzónákat alakítottak ki, ezeken a helyeken szabadtéren is kötelezővé tették az orr-száj  maszk használatát. A polgármester számos facebook kommentben érkezett kérdésre is igyekezett válaszolni. Válaszában elmondta, a városi gyorshajtások problémája rendőrségi odafigyelést igényel, mert a belvárosi, vagy a József Attila utcai, vagy éppen a Pacsirta utcai balesetveszélyes, feltűnési viszketegségben szenvedő gyorshajtókat táblákkal nem, csakk súlyos péntbüngtetéssel lehetne visszaszorítani. Kiderült, lakossági igény mutatkozik a város parkolóhelyinek bővítésére és egy parkolóházra is a megnövekedett gépjárműszám miatt, ezzel egyetértett a polgármester, illetve kérdésként hangzott el, hogy alulról jövő kezdeményezésként kialakítható-e bográcsozó, szalonnázó hely a Déli- városkapu parkban. Ez utóbbi ügyében a polgármester arra kérte az igénylőket, hogy forduljanak bizalommal a város főépítészéhez. Egy Fő-téri járdaszakasz galambürüléktől történő megtisztítását, a galambok elleni fokozottabb fellépést kérte egy lakó. Válaszként elhangzott, az ürülék nagy mennyiségben az utcán és a homlokzaton a Viola ABC bezárása után jelent meg és  idén már öt alkalommal a tisztították a helyet. Várhatóan egy újabb bérlő megjelenése és a rendszeres riasztás visszaszoríthatja, illetve a belvárosból történő elköltözésre ösztökéli majd a galambokat. A Petőfi liget kutyafuttató hellyé alakítására is érkezett igény, a polgármester azt mondta, erről első körben az ott élőket kell megkérdezni, de alapos átgondolást, körültekintő vizsgálatot igényel a kérés…Az online lakossági fórumon elhangzottak teljes terjedelmében felvételről  a Tapolcai Média facebook oldalán megtekinthetők. /tl/
Online közvetítjük a polgármesteri fogadóórát.
Online közvetítjük a polgármesteri fogadóórát.
Közzétette: Tapolcai Média – 2020. november 27., péntek
Online fogadóóra- friss helyzetjelentés
Töreky László | hírek, önkormányzat | 2020.11.28. 13:23
Óvatosan a házaló árusokkal!
“Csengess éjünkön át, s csillantsd elénk törékeny játékunkat, a reményt”
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form